પશ્ચિમ બંગાળના મુર્શીદાબાદથી 83મી બંગાળ બટાલિયનના બીએસએફ જવાનોને લઈને આર્મી સ્પેશિયલ ટ્રેન જમ્મુ માટે રવાના થઈ હતી. અનેક બીજા સ્ટેશનની જેમ વર્ધમાન અને ધનબાદ સ્ટેશન ઉપર પણ થોડા સમય માટે ટ્રેન રોકાઈ હતી. પરંતુ આ બંને સ્ટેશનથી આગળ વધ્યા બાદ જવાનોની ગણતરી કરાઈ તો જાણવા મળ્યું કે બીએસએફના 10 જવાનો ગાયબ છે. જવાનોના ગાયબ હોવાની જાણકારી બીજા અધિકારીઓને કરવામાં આવી અને શોધ ચાલુ છે.